**MESTSKÝ ÚRAD V ŽILINE**

Materiál na rokovanie pre

**Mestské zastupiteľstvo v Žiline**

Číslo materiálu: \_\_\_\_\_**/2021**

K bodu programu

**NÁVRH NA REGISTROVANIE NOVOVZNUKNITEJ SPOLOČNOSTI TECHNICKÉ SLUŽBY MESTA s.r.o. AKO SOCIÁLNY PODNIK.**

Materiál obsahuje: Materiál sa odporúča prerokovať v komisii:

* 1. Návrh na uznesenie KSZaB, KÚPaV, KKCRaMR
	2. Dôvodová správa
	3. Materiál
	4. Príloha

Predkladá:

**Mgr. et Mgr. Jana Filipová**

**JUDr. Jozef Augustín, PhD.**

poslanci MZ v Žiline

Zodpovedný za vypracovanie:

**Mgr. et Mgr. Jana Filipová**

poslankyňa MZ v Žiline

Žilina, apríl 2021

**NÁVRH NA UZNESENIE**

Uznesenie č.\_\_/2021

*Mestské zastupiteľstvo v Žiline*

1. *schvaľuje návrh*
2. Na registrovanie novovzniknutej spoločnosti Technické služby mesta s.r.o. ako sociálny podnik.
3. *žiada prednostu MÚ aby:*
	1. Pripravil podklady k zriadeniu Sociálneho podniku – Technické služby mesta do 30.09.2021.

**DÔVODOVÁ SPRÁVA**

Mesto Žilina na základe uznesenia č. 146/2020, článok III „ZÁMER NA ZRIADENIE TECHNICKÝCH SLUŽIEB MESTA“ - má priebežne informovať poslancov mestského zastupiteľstva o rozhodnutiach vedenia mesta a jej prípravou pred samotnou realizáciou.

Na poslednom mestskom zastupiteľstve bola predložená priebežná informatívna správa č. 2 a schválená uznesením č. 3/2021 – kde plánuje túto spoločnosť zriadiť ako spoločnosť s ručením obmedzeným.

Ďalšie plánované zmeny sú naplánované na 04/2021 a preto ako poslankyňa MZ v Žiline predkladám, aby novovzniknutá spoločnosť Technické služby mesta - s.r.o. bola zaregistrovaná ako sociálny podnik.

**Komisia sociálna, zdravotná a bytová** predložený materiál odporúča Mestskému zastupiteľstvu v Žiline na jeho najbližšom zasadnutí schváliť Návrh na registrovanie novovzniknutej spoločnosti Technické služby mesta s.r.o. ako sociálny podnik. Výsledok hlasovania **8/ZA, 3/Zdržal.**

**Komisia kultúry, cestovného ruchu a miestneho rozvoja** predložený materiál odporúča Mestskému zastupiteľstvu v Žiline na jeho najbližšom zasadnutí schváliť Návrh na registrovanie novovzniknutej spoločnosti Technické služby mesta s.r.o. ako sociálny podnik. Výsledok hlasovania **8/ZA, 1/Zdržal.**

**Komisia územného plánovania a výstavby** nemá proti takémuto návrhu výhrady. Navrhuje, aby po menovaní konateľa tejto spoločnosti dostal konateľ úlohu oboznámiť sa s týmto návrhom a informoval poslancov MZ o možnostiach registrácie Technických služieb mesta Žilina s.r.o. ako sociálneho podniku.

Predkladaný materiál je v súlade s právnymi predpismi SR a má **pozitívny dopad na rozpočet** mesta Žilina prevažne v úspore mzdových nákladoch.

**MATERIÁL**

Mesto Žilina nemá zriadený sociálny podnik a ani iné sociálne podnikanie, ktoré by prepájalo ekonomické a sociálne ciele. Cieľom sociálneho podnikania je poskytnúť pracovné možnosti občanom mesta a tiež nadobudnúť pracovné zručnosti najmä občanom, ktorí sa nemôžu uplatniť na trhu práce, nemajú toľko príležitosti alebo prišli o dlhoročné zamestnanie. V súčasnosti je na Slovensku registrovaných 289 sociálnych podnikov aj MPSVaR SR predložilo na pripomienkovanie novelu zákona 112/2018 Z. z. o sociálnej ekonomike a sociálnom podnikaní a o zmene a doplnení niektorých zákonov v znení neskorších predpisov ktorého základným cieľom úpravy má byť na *„základe doterajšej aplikačnej praxe posilniť a podporiť na Slovensku priaznivé prostredie pre rozvoj sociálnej ekonomiky, teda produktívnych, distributívnych a spotrebiteľských aktivít, organizovaných nezávisle od štátnych orgánov, ktorých hlavným cieľom je prinášať spoločenský prospech (či už prostredníctvom netrhovej činnosti, alebo prostredníctvom sociálneho podnikania).“*

**Sociálne podnikanie je založené na kombinácii princípov bežného podnikania, teda predaja tovaru alebo služieb, a účasti na riešení rôznych spoločenských problémov a výziev.** Sociálny podnik má byť sebestačný, konkurencieschopný a udržateľný. Sociálne podnikanie má okrem iných oblastí dôležitý význam pri riešení otázok zamestnanosti a sociálnej inklúzie ľudí zo znevýhodnených a zraniteľných skupín.

Pred samotným zriadením sociálneho podniku, ak to bude spoločnosť s ručeným obmedzením treba splniť tieto podmienky:

1. Definovanie merateľného pozitívneho sociálneho vplyvu.
2. Zriadenie poradného výboru alebo uplatňovanie demokratickej správy v spoločnosti ako ďalšieho orgánu spoločnosti (v prípade s.r.o. do orgánov spoločnosti ku konateľovi a valnému zhromaždeniu pribudne poradný výbor)
3. Určenie výšky reinvestovania prípadného zisku (min. 51%)
4. Zapracovanie týchto podmienok do základného dokumentu (spoločenská zmluva) v zmysle registrácie buď ako integračného sociálneho podniku, sociálneho podniku bývania alebo všeobecného podniku.
5. Vypracovanie podnikateľského zámeru spoločnosti.
6. Po predkontrole dokumentov zápis spoločnosti do príslušného registra (OR SR) – predchádza výberové konanie na konateľa/riaditeľa spoločnosti – na začiatku môže byť primátor mesta Žilina
7. Podanie žiadosti o pridelenie štatútu registrovaného sociálneho podniku prostredníctvom Regionálneho centra sociálnej ekonomiky na MPSVR SR. K registrácii štatútu sociálneho podnikania je potrebné doložiť dokumenty, viď https://www.employment.gov.sk/sk/praca-zamestnanost/socialna-ekonomika/
8. Začatie činnosti sociálneho podnikania s hlavným predmetom činnosti, proces overovania zamestnancov na ÚPSVaR a pod.) a následne rozšírenie na stavebné aktivity a služby sociálnej pomoci.

Ak hovoríme o poskytovaní spoločensky prospešných služieb, tieto sú definované zákonom o soc. ekonomike a soc. podnikaní takto:

a) poskytovanie zdravotnej starostlivosti,

b) poskytovanie sociálnej pomoci a humanitárna starostlivosť,

c) tvorba, rozvoj, ochrana, obnova a prezentácia duchovných a kultúrnych hodnôt,

d) ochrana ľudských práv a základných slobôd,

e) vzdelávanie, výchova a rozvoj telesnej kultúry,

f) výskum, vývoj, vedecko-technické služby a informačné služby,

g) tvorba a ochrana životného prostredia a ochrana zdravia obyvateľstva,

h) služby na podporu regionálneho rozvoja a zamestnanosti,

i) zabezpečovanie bývania, správy, údržby a obnovy bytového fondu,

j) poskytovanie finančných prostriedkov subjektom sociálnej ekonomiky na vykonávanie spoločensky prospešnej služby podľa písmen a) až i).

Medzi navrhované predmety podnikania by bolo možné zahrnúť aj napr. stavebnú výrobu podľa voľných živností napr.: rekonštrukcia miestnych komunikácií, turistické chodníčky a cestičky, cyklistické chodníky, Lesopark, ovocné sady a pod.

Pokiaľ ide o financovanie sociálneho podniku, štát ponúka rôzne možnosti pomoci:

a) investičná pomoc,

b) kompenzačná pomoc,

c) pomoc na podporu dopytu.

Výhody: rôzne úľavy na dani z príjmu a DPH, vyrovnávacie príspevky na mzdy až do výšky 75 % celkovej ceny práce, vyzdvihnutie remeselnej výroby, nákup zariadení z regionálneho príspevku, čerpania financií z operačných zdrojov napr. ľudské zdroje, bezplatné poradenstvo prostredníctvom regionálneho centra sociálnej ekonomiky a pod.

**Príloha**

1. Odkazy ku sociálnemu podnikaniu na stránke MPSVaR

<https://www.employment.gov.sk/sk/praca-zamestnanost/socialna-ekonomika/>

1. Kontakt na bezplatné poradenstvo ku sociálnemu podnikaniu, Mgr. Patrícia Beníčková

<https://socialnaekonomika.sk/regionalne-centrum-socialnej-ekonomiky-zilina/>

1. Odkaz ku zamestnanosti – ohrozených skupín

https://www.mfsr.sk/sk/financie/hodnota-za-peniaze/revizia-vydavkov/ohrozene-skupiny/

1. Tabuľka č. 1 príkladov ekonomického dopadu
2. Prílohy samostatné č.1, 2 a 3

|  |
| --- |
| **PREHĽAD EKONOMICKÝCH INFORMÁCIÍ** |
|  | **klasická s.r.o.** | **registrovaný soc. podnik 60% ZnO** | **registrovaný soc. podnik 30% ZnO** |  |
| **VÝNOSY** | 160 000,00 € | 245 200,00 € | 202 600,00 € | 0 |
| Predaj tovaru (604) | 40 000,00 € | 40 000,00 € | 40 000,00 € |   |
| Vlastné výrobky a služby (601+602) | 120 000,00 € | 120 000,00 € | 120 000,00 € |   |
| Ostatné výnosy | 0,00 € | 85 200,00 € | 42 600,00 € | 0 |
| Príspevky integračnému SP - §53f a 53g Zákona č. 5/2004 (sk.64), (sk.66 pre NS) | 0,00 € | 85 200,00 € | 42 600,00 € |   |
| Investičná pomoc nenávratná r.s.p. (sk.64), (sk.66 pre NS) | 0,00 € | 0,00 € | 0,00 € |   |
| Iné externé zdroje nenávratné - napr. dotácie, granty (sk.64), (sk.66 pre NS) | 0,00 € | 0,00 € | 0,00 € |   |
| Ostatné výnosy/iné (sk.64),(aj sk.55 a 65 pre NS) | 0,00 € | 0,00 € | 0,00 € |   |
| **NÁKLADY** | 178 000,00 € | 178 000,00 € | 178 000,00 € | 0 |
| Náklady na predaný tovar (504) | 20 000,00 € | 20 000,00 € | 20 000,00 € |   |
| Materiál, energie, externé služby (501,502, sk.51) | 36 000,00 € | 36 000,00 € | 36 000,00 € |   |
| Odpisy, dane a ostatné prevádz. náklady (551, sk.53, sk.54) | 1 000,00 € | 1 000,00 € | 1 000,00 € |   |
| Náklady na zamestnancov | 121 000,00 € | 121 000,00 € | 121 000,00 € | 0 |
| Mzdové náklady (521, 522) | 79 200,00 € | 79 200,00 € | 79 200,00 € |   |
| Sociálne a zdravotné poistenie (524) | 41 800,00 € | 41 800,00 € | 41 800,00 € |   |
| **VÝSLEDOK HOSPODÁRENIA pred zdanením** | **-18 000,00 €** | **67 200,00 €** | **24 600,00 €** | **0** |
|  |  |  |  |  |
| Dlhodobý majetok (tr.0) |   |   |   |   |
| Úvery, pôžičky, návratná zložka investičnej pomoci r.s.p. (461, 231) |   |   |   |   |
| Úvery a pôžičky pred získaním štatútu r.s.p. (461, 231) |   |   |   |   |
| **D O P L N K O V É I N F O R M Á C I E** |  |  |  |  |
| Celkové externé zdroje nenávratné (R5+R6+R7) | 0,00 € | 85 200,00 € | 42 600,00 € | 0,00 € |
| Celkové externé zdroje návratné (R18+R19) | 0,00 € | 0,00 € | 0,00 € | 0,00 € |
| Priemerný počet zamestnancov | 9 | 9 | 9 |   |
| Priemerný počet zamestnancov so znevýhodnením | 0 | 6 | 3 |   |
|  |  |  |  |  |
| POZNÁMKY |
|  |  |  |  |  |
| priemerná mzda 1 100 €/mesačne |  |  |  |  |
| CCP 1 490 €/mesačne |  |  |  |  |
| Príspevky integračnému SP - §53f a 53g Zákona č. 5/2004 75% CCP |  |  |  |  |